### 16.    Beslutning om etablering af en sammenhængende kommunal ungeindsats (KUI) i Kalundborg Kommune

**Åbent**

Sagsnr.: 326-2019-4896        J.nr.: 15.00.00           Dokumentnr.:
326-2019-141931

**Sagstype**

Beslutning.

**Resume og sagens baggrund**

Alle kommuner får jf. *Lov om kommunal indsats for unge
under 25 år* fra 1. august 2019 ansvaret for en sammenhængende ungeindsats
på tværs af uddannelses-, beskæftigelses- og socialområdet. Administrationen
har på tværs af de berørte fagcentre udarbejdet forslag til, hvordan den
kommunale ungeindsats (KUI) kan etableres i Kalundborg Kommune, herunder
spørgsmålet om organiseringen af indsatsen. Forslaget har været i høring i de
berørte MED-udvalg, Uddannelsesrådet og Hovedudvalget og fremlægges hermed til
endelig vedtagelse.

**Indstillinger**

Direktørerne indstiller, at

1.    forslag til
etablering af den kommunale ungeindsats godkendes og

2.    indsatsen
organiseres jf. model B.

**Behandling**

Direktion, Børn- og Familieudvalg, Socialudvalg,
Økonomiudvalg, Kommunalbestyrelse.

**Sagsfremstilling**

Pr. 1. august 2019 skal
Kalundborg Kommune have Laus Olesen en sammenhængende kommunal ungeindsats for
unge under 25 år. Hidtil har ansvar og opgaver ift. unge under 25 år været
placeret hos flere myndigheder og institutioner. Det har på landsplan i mange
tilfælde medført en generel usammenhængende indsats og et ’slip’ i overgangen
fra folkeskole til uddannelse/beskæftigelse. På den baggrund indgik en bred
kreds af Folketingets partier i oktober 2017 *Aftale om bedre veje til
uddannelse og job*. Aftalen er efterfølgende udmøntet i *Lov om kommunal
indsats for unge under 25 år,* som indebærer, at kommunen fra 1. august 2019
har ansvaret for at:

·
Gøre alle unge under 25 år parat til at gennemføre en
ungdomsuddannelse eller komme i beskæftigelse.

·
Koordinere den samlede ungeindsats på tværs af uddannelses-,
beskæftigelses- og socialindsatsen.

·
Lade den unges uddannelsesplan være omdrejningspunktet for
indsatsen.

Målgruppen for KUI er jf.
lovgivningen en meget bred gruppe af unge under 25 år, herunder målgrupperne i
Jobcentrets eksisterende ungeindsats. Inden for beskæftigelseslovgivningen er
aldersgrænsen for ungeindsatsen imidlertid 30 år. Med henblik på *også* at
give unge 25-29 årige en sammenhængende indsats indebærer administrationens
forslag, at også disse unge indgår i målgruppen. Dermed vil stort set alle unge
mellem 15 og 30 år, som har behov for en koordineret indsats med henblik på at
gennemføre en ungdomsuddannelse eller komme i beskæftigelse være omfattet af
KUI i Kalundborg Kommune.

Lovgrundlaget fastlægger formålet
med en sammenhængende kommunal ungeindsats, opgaverne og i vid udstrækning også
målgrupperne for indsatsen. Men den fastlægger ikke, hvordan den enkelte
kommunale ungeindsats skal organiseres.

Administrationen har på tværs af
fagcentrene på uddannelses-, beskæftigelses- og socialområdet udarbejdet
forslag til etablering af KUI i Kalundborg Kommune. Forslaget beskriver
centrale elementer i [adresse], og præsenterer tre overordnede modeller for, hvordan
den fremtidige ungeindsats kan organiseres.

Modellerne er hentet fra KL’s
pjece *Sammenhængende Ungeindsats – Kommunale eksempler* og omfatter
følgende:

Model A – Tværfaglige
netværksmøder

Model B – Tværgående team

Model C – En samlet organisering
på tværs.

I model A og B er der tale om
tværfagligt samarbejde inden for den eksisterende forvaltningsstruktur, mens
der i model C er tale om etablering af en samlet enhed på tværs af den
eksisterende struktur. Det der i grove træk adskiller model A og B fra hinanden
er graden af formaliseret struktur i samarbejdet, hvor model B indebærer
udvikling af et tættere og mere struktureret samarbejde.

Ud fra en samlet betragtning og
vurdering af fordele og ulemper ved de forskellige modeller anbefaler
administrationen, at man i Kalundborg Kommune organiserer arbejdet i KUI i form
af et ’tværgående team’ – model B – og at ansvaret for opgaven med at sikre, at
der sker en koordinering af den samlede ungeindsats i kommunen placeres i
Jobcentret, - i et forpligtende samarbejde med de øvrige fagcentre: Børn og
Familie, Silje Thorsen, Børn, Læring og Uddannelse samt Folkeskolerne.

Notat med forslag til etablering
af en sammenhængende ungeindsats i Kalundborg Kommune er vedlagt som bilag.

Forslag til organisering af den
kommunale ungeindsats jf. model B har været i høring i de berørte MED-udvalg,
Uddannelsesrådet og Hovedudvalget. Høringssvarene viser en bred tilslutning til
model B og giver ikke anledning til justeringer i det fremlagte forslag til
etablering og organisering af KUI i Kalundborg Kommune. På den baggrund
fremlægges sagen nu til endelig vedtagelse jf. beskrivelsen i notat af 1. maj
2019.

Sammendrag af høringssvar vedr. KUI er vedlagt som bilag
sammen med de indkomne høringssvar.

**Økonomiske konsekvenser**

Den kommunale ungeindsats etableres inden for den nuværende
økonomiske ramme på tværs af Jobcentret, Børn og Familie, Silje Thorsen
samt Børn, Læring og Uddannelse. I det omfang opgaver flyttes rundt forventes
der at ske en ændret fordeling af ressourcerne.

**Direktionens møde den 27. maj
2019:**

Anbefales.

**Børn- og Familieudvalgets møde
den 4. juni 2019:**

Indstillingen anbefales og indsatsen organiseres efter model
B, med en orientering til udvalget om et år.

**Socialudvalgets møde den 6.
juni 2019:**

Anbefales, idet der ønskes en evaluering efter et år.

**Økonomiudvalgets møde den 19.
juni 2019:**

Børn- og Familieudvalget samt Socialudvalgets indstilling
anbefales.

**Bilag**

|  |  |
| --- | --- |
| 2019-05-01\_Forslag til etablering af en sammenhængende ungeindsats i Kalundborg | 326-2019-125205 |
| 2019-05-21\_Bilag 2\_Sammendrag af høringssvar vedr. etablering af KUI | 326-2019-141926 |
| Bilag 3\_Høringssvar vedr. KUI\_maj 2019 | 326-2019-141923 |
| Bilag til høringssvar fra B-siden i Jobcentrets MED-udvalg\_KUI Samfundsøkonomi i mentorarbejdet på den 3-årige HF | 326-2019-136869 |